༄༅། ། ཕྱི་རྒྱུད་རྩ་ཆུའི་ལྷན་ཐབས་ཀྱི་འགྲེལ་
བ་རྒན་པོའི་མཛུབ་རིས་བཞུགས་སོ།།
མཁྱེན་རབ་ནོར་བུ།





193
རྩོམ་པ་པོ་ངོ་སྤྲོད་མདོར་བསྡུས།
མཁས་དབང་མཁྱེན་རབ་ནོར་བུ་ནི་རབ་བྱུང་བཅོ་ལྔ་པའི་ཆུ་ལུག་སྤྱི་ལོ་
༡༣ལོར་ལྷོ་ཁ་རྩེད་ཐང་བྱ་ས་ལྷ་ཁང་གི་ཉེ་འདབས་ཁུལ་དུ་ཡབ་རྩིས་རིག་སྨྲ་
བ་ཀྲང་མགོ་ལེབ་བམ་རྩིས་པ་རྔ་བོ་ཆེར་གྲགས་པ་དང་། ཡུམ་དབྱངས་ཅན་
གཉིས་ཀྱི་སྲས་སུ་འཁྲུངས།
བཙས་པའི་ དུས་ སུ་ ཡབ་ ཀྱིས་སྐྱེས་ སྐར་ བརྟག་ པའི་རྩིས་ འབྲས་ ལ་ སྐྱེ་
རྟགས་སྐར་མ་སྤྱི་བོར་སོང་བ་སོགས་ཀྱི་མཚན་རྟགས་ཤིན་ཏུ་བཟང་པོ་ཐོབ་ལ།
སྐུ་ན་སོན་ནས་ལྷོ་ཁ་རྩེད་ཐང་ལྔ་མཆོད་གྲྭ་ཚང་དུ་སློབ་གཉེཪ་སྣང་དུས་མཁྱེན་
དཔྱོད་ཕུན་སུམ་ཚོགས་པ་དང་། བྱམས་པའི་སྙིང་རྗེའི་རང་རྟགས་འགོག་མེད་
དུ་གསལ་བ་སོགས་ཀྱིས་སྐྱེས་བོ་རང་ག་བ་ཞིག་མིན་པའི་ཁྱད་པར་མངོན། དེ་
ནས་རིང་པོ་མ་ཐོགས་པར་དམ་པ་དེ་ལྕགས་རི་རིག་བྱེད་འགྲོ་ཕན་གླིང་དུ་གསོ་
རིག་གསན་སྦྱོང་གནང་རྒྱུར་འགྲོ་བའི་བསྐལ་བ་བཟང་པོ་ཐོབ་ལ། ཐོག་མར་
ལྕགས་རིའི་སྨན་པ་སེ་ར་སྨན་སྦྱིན་པ་ངག་དབང་ཆོས་ལྡན་ཞེས་པའི་ཞབས་ལ་
གཏུགས་ནས་སྨན་གཞུང་གསན་སྦྱོང་གི་དབུ་ཚུགས། རིག་པ་དོན་གཉེར་ཆེད་
དུ་ཉིན་མཚན་བལྟོས་མེད་ཀྱིས་བརྩོན་འགྲུས་དྲག་པོ་བསྐྱེད་ནས་གསོ་རིག་ཀློང་
དུ་ཞུགས་ལ་ཟས་གོས་ སོགས་དང་ དོད་ མི་ མཛད་ པར་ བྱ་ བཏང་བའི་ བརྟུལ་
ཞུགས་བཟུང་ནས་འབད་བརྩོན་བྱས། རབ་བྱུང་བཅོ་ལྔ་པའི་མེ་བྱ་སྤྱི་ལོ་༡༨༩༧
ལོར་རྒྱལ་དབང་སྐུ་ཕྲེང་བཅུ་གསུམ་པ་ཆེན་པོས་བོད་ཀྱི་གསོ་རིག་མི་ཉམས་གོང་
འཕེལ་ཡོང་ཕྱིར་བཀྲས་ཁང་དངོས་གཞི་བ་བྱམས་པ་ཐུབ་དབང་དང་། སྟོད་
ཤེལ་དཀར་ཆོས་སྡེའི་བྱ་སྦུག་དམ་ཆོས་དཔལ་ལྡན་རྣམ་གཉིས་སོགས་ལ་བོད་ཀྱི་

194
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
གསོ་རིག་འཆད་ཉན་དར་སྤེལ་གཏོང་དགོས་པའི་བཀའ་བསྒྱུར་ཕེབས་པ་ལྟར་
བཀྲས་ཁང་སྤྱི་ཁྱབ་མཁན་པོའི་དྲུང་ དུ་དཔལ་ལྡན་ རྒྱུད་ བཞི་དང་། གཞུང་
འགྲེལ་མང་པོའི་འཁྲིད་ལུང་མན་ངག་ལག་ལེན་དང་བཅས་པར་སྦྱང་བརྩོན་
དང་། ཞོར་ལྔ་རིག་དབང་པོ་འཚོ་བྱེད་རྡོ་རྗེ་རྒྱལ་མཚན། འབྲས་ལྗོངས་བླ་མ་
ཨོ་རྒྱན་བསྟན་འཛིན་རྒྱ་ མཚོ་སོགས་ཀྱི་མདུན་ནས་སྨན་རྩིས་དང་། སྒྲ་སྙན་
ངག་སུམ་རྟགས་སོགས་གསན་བཞེས་གནང་། དེ་རྗེས་དགུང་ལོ་ཉེར་དགུ་ལོར་
འབྲས་སྤུངས་དགོན་གྱི་སྨན་སྦྱིན་པའི་ཐུགས་འགན་བཞེས་ཏེ་འཕྲིན་ལས་ཤིན་
ཏུ་རྒྱས་ཤིང་། སྨན་དཔེ་རྩོམ་སྒྲིག་གི་ཕྱག་ལས་དང་། སྨན་གཞུང་ཞིབ་འཇུག་
གནང་བའི་འགོ་ཚུགས། རབ་བྱུང་བཅོ་ལྔ་པའི་ཆུ་གླང་སྤྱི་ལོ་༡༩༡༣ལོར་བཤད་
སྒྲ་བློན་ཆེན་སིམས་ལའི་ཆིངས་ཡིག་དོན་དུ་རྒྱ་གར་ལ་ཕེབས་སྐབས་དེའི་བླ་སྨན་
ལ་བྱོན་ཞིང་། དབྱིན་ཇི་དང་། རྒྱ་གར་བ་སོགས་ཕྱི་རྒྱལ་གྱི་ནད་པ་གསོ་དཀའ་
བའི་རིགས་འགའ་ཞིག་ལ་སྨན་བཅོས་ཀྱིས་བདེ་བླག་ཏུ་གསོ་བར་མཛད་ནས་
མཁས་པའི་ མཚན་ སྙན་ བཟང་ པོས་ ཁྱབ་ སྟེ་ བོད་ ལྗོངས་ སུ་ ཕྱིར་ཕེབས། མེ་
འབྲུག་སྤྱི་ལོ་༡༩༡༩༦ལོར་རྒྱལ་དབང་སྐུ་ཕྲེང་བཅུ་གསུམ་པས་མངའ་རིས་ཀྱི་བདེ་
རྩར་དགོངས་ཏེ་བདག་རྐྱེན་ཚད་མེད་ངང་སྨན་རྩིས་སློབ་གྲྭ་གསར་འཛུགས་
ཐོག་ལྕགས་ རི་འགྲོ་ཕན་གླིང་དང་། སྨན་རྩིས་ཁང་གཉིས་ཀའི་སྤྱི་འདོམས་
གཅིག་ལྕོགས་ཀྱི་འགན་བཞེས་མཁྱེན་རབ་ནོར་བུ་མཆོག་ལ་བསྩལ་བ་དེས་སྔོན་
དུས་ཡབ་ཀྱིས་སྐྱེས་སྐར་བརྟག་པའི་འབྲས་བུ་ཇི་ལྟ་བ་བཞིན་བྱུང་ཞེས་རྗེས་
འཇུག་སློབ་མ་ཚོས་གཏམ་གླེང་བྱེད།
དེ་ནས་བཟུང་མཁས་དབང་མཁྱེན་རབ་ནོར་བུའི་མཁས་པའི་སྙན་གྲགས་
དང་མཛད་འཕྲིན་བཟང་པོའི་གཏམ་གྱིས་ཕྱོགས་དུས་ཀུན་ཏུ་ཁྱབ་པས་སྔ་ཕྱིར་
རྒྱ་ཁྱབ་དགོན་སྡེ་ཁག་དང་། དམག་སྒར་ཁག སྔགས་འཆང་བརྒྱུད་འཛིན་
འགའ། ·དེ་མིན་མཚོ་སྔོན་དང་། རྔ་པ་ཁུལ། དཀར་མཛེས་ཁུལ། ཁམས་
ཕྱོགས། ཐ་ན་འབྲུག་པ་དང་། འབྲས་ལྗོངས། ལ་དྭགས། ཁུ་ནུ་བཅས་པའི་

༄༅།རྩོམ་པ་པོ་ངོ་སྤྲོད་མདོར་བསྡུས།
195
སློབ་མ་མང་པོ་འདུས་ལ། སོ་སོ་རང་རང་གདུལ་བྱའི་བློ་དང་འཚམས་པར་
གང་ལ་གང་འདུལ་གྱི་མཛད་པ་བཟང་པོས་སློབ་མ་སྐྱོང་བར་བརྟེན་གངས་ཅན་
ཡུལ་གྱི་སྨན་རྩིས་བསྟན་པའི་ཤིང་རྟ་ཆེན་པོར་གྱུར།
དམ་པ་དེས་སྔ་ཕྱིར་སྨན་གཞུང་ཕྱོགས་སྒྲིག་དང་། གསར་རྩོམ་མང་དག་
གནང་བ་རྒྱུད་ཀྱི་ས་བཅད་སྟག་མོའི་རྔམ་ཐབས་དང་། བཤད་རྒྱུད་ཀྱི་སྡོང་
འགྲེམས་ཟླ་ཤེལ་ནོར་བུའི་མེ་ལོང་། ཉམས་ཡིག་བསྡུས་འབྲིང་དང་མན་ངག་
ལྷན་ཐབས་ནས་བཤད་པའི་ནད་མིང་ཚིགས་སུ་བཅད་པ་རིན་ཆེན་ཕྲེང་བ། ཕྱི་
མར་རྒྱུད་ཀྱི་སྤྱི་དོན་བསྡོམས་ཚིག་གཞུང་དོན་སྒོ་བརྒྱ་འབྱེད་པའི་ལྡེ་མིག ཕྱི་
རྒྱུད་རྩ་ཆུའི་ལྷན་ཐབས། བྱིས་པའི་ནད་རིགས་བཅོས་པའི་ཉམས་ཡིག ཁྲོག་
སྨན་འཁྲུངས་ དཔེ་ རྒྱས་ པ་ འཚོ་ བྱེད་ གཞོན་ ནུའི་ སྙིང་ ནོར་ སོགས་ སྔ་ ཕྱིཪ་
བརྩམས་པར་མཛད། དེ་མིན་སྐར་རྩིས་སྐོར་ལ་ས་རྟ་ལོ་རིགས་ལྡན་སྙིང་ཐིག་
གི་རྩིས་མགོ་སྤོ་གནང་དང་། རྒྱ་རྩིས་རིགས་ལྡན་མཆོད་པའི་འོད་སྣང་གི་རྩིས་
འགོ་བསྟུང་བ་སོགས་རྗེས་འཇུག་སློབ་མ་རྣམས་ལ་སློབ་ཁྲིད་འཆད་ཉན་བཀའ་
དྲིན་བསྐྱངས་རིགས་ད་ལྟའང་མཐོང་བརྒྱུད་ཕྱག་ལེན་ཇི་བཞིན་མ་ཉམས་པར་
གནས་ཡོད། དེ་རྗེས་དགུང་ལོ་བདུན་ཅུ་དོན་བདུན་རབ་བྱུང་བཅུ་དྲུག་པའི་ས་
ཕག་སྤྱི་ལོ་༡༩༥༩ལོ་ལ་དམངས་གཙོའི་བཅོས་བསྒྱུར་སྐབས་ཏང་དང་མི་དམངས་
སྲིད་གཞུང་གིས་སྨན་རྩིས་ཁང་སྔར་ལས་ལྷག་པའི་ཡར་རྒྱས་གཏོང་རྒྱུར་ཐུགས་
འཁུར་བཞེས་པ་དང་ཆབས་ཅིག་མཁས་དབང་མཁྱེན་རབ་ནོར་བུ་མཆོག་ལ་
ཡོན་ཀྲང་ངོ་མའི་མཚན་གནས་དང་། རྒྱལ་ཡོངས་སྲིད་གྲོས་ཀྱི་ཨུ་ཡོན་འདམས་
ཐོན་གནང་ བ་སོགས་གཟིགས་བསྐྱངས་བླ་མེད་བྱུང་ མཐར་དགུང་ལོ་བརྒྱད་
ཅུར་ཕེབས་དུས་རབ་རྒྱལ་ཆུ་སྟག་སྤྱི་ལོ་༡༩༦༢ལོའི་སྤྱི་ཟླ་ ༡ ༢ པའི་ཚེས་ ༢ ༤ བོད་
ཟླ་༡ ༠ པའི་ཚེས་༢ ༨ ཉིན་གཟུགས་སྐུ་ཆོས་དབྱིངས་སུ་བསྡུས་སོ༎
སྐྱེས་ཆེན་འདིར་དངོས་སློབ་དང་ཡང་སློབ་སྟོང་ཕྲག་ལྷག་ཙམ་བྱུང་བའི་
ནང་ནས་སྨན་རྩིས་དགེ་རྒན་གནང་མཁན་རིམ་བྱོན་ལྟར་བྱས་ན། ཟུང་མཁར་

196
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
མདོ་སྔགས་གླིང་གི་སྨན་དགེ་བློ་བཟང་ཐབས་མཁས་དང་། ལྷོ་ཁ་བདེ་ཆེན་
ཆོས་འཁོར་གྱི་རྩིས་དགེ་འཇམ་དཔལ་མཐུ་སྟོབས། རྩེད་ཐང་དགའ་ལྡན་ཆོས་
འཁོར་གྱི་སྨན་རྩིས་གཉིས་ལྡན་དགེ་རྒན་དཔལ་ལྡན། ལྷོ་ཁ་སྨིན་གྲོལ་གླིང་གི་
སྨན་དགེ་ཐུབ་བསྟན་དཔལ་འབར་དང་། འཇམ་དཔལ། ལྷོ་ཁ་དོལ་གསུང་
རབ་གླིང་གི་སྨན་དགེ་ཐུབ་བསྟན། ཡར་འབྲོག་བསམ་སྡིངས་དགོན་གྱི་སྨན་
དགེ་རྣམ་གྲོལ་ཆོས་དབང་། རྡོ་བྲག་ཨེ་ཝཾ་ལྕོག་སྒར་གྱི་རྩིས་དགེ་བྱམས་པ། སྙེ་
མོ་རྒྱལ་བྱེད་དགོན་གྱི་རྩིས་དགེ་བློ་བཟང་མཁས་མཆོག་དྭགས་པོ་བམ་རིམ་ཆོས་
སྡེའི་སྨན་ དགེ་ བསྟན་ འཛིན་ སོགས་ མང་ དག་ ཅིག་ བྱུང་ བ་ རྣམས་ ཀྱིས་ སློབ་
དཔོན་མཁྱེན་རབ་ནོར་བུའི་མཐོང་བརྒྱུད་ལག་ལེན་ཇི་ལྟ་བ་བཞིན་སྨན་རྩིས་
བསྟན་པ་འཛིན་སྐྱོང་སྤེལ་གསུམ་གྱི་སྒོ་ནས་འགྲོ་དོན་རྒྱ་ཆེར་སྤེལ་བཞིན་ཡོད་
དོ།།

༄༅།ཕྱི་རྒྱུད་རྩ་ཆུའི་ལྷན་ཐབས་ཀྱི་འགྲེལ་བ་རྒན་པོའི་མཛུབ་རིས།
197
ཚད་ མེད་ མཁའ་ དབྱིངས་ཕྱོགས་ཆ་བྲལ་བའི་ངོས།། སྙིང་རྗེའི་ རང་
གཟུགས་རྒྱུ་སྐར་ཕྲེང་བ་འཛིན༎ གང་འདུལ་འགྲོ་ལ་རྗེས་ཆགས་ཆུ་ཟླའི་གར༎
འགོག་མེད་སྣང་བ་སྨན་རྒྱལ་འཁོར་བཅས་འདུད། ཆོས་རྒྱལ་ལྷ་ཡི་ཚངས་པའི་
ཐུགས་ཀྱི་ཐིག་ལེ་རྫོགས་པར་ཀུན་ཕན་བདུད་རྩིའི་རྒྱུན་བཟང་རིས་མེད་འགྲོ་ལ་
དཔལ་སྟེར་བ།། ཉམ་ཐག་འགྲོ་བའི་དུ་ཊཿ མ་ལུས་རྩད་ནས་འབྱིན་ཞིང་སྡེ་
བཞི་གངྒའི་རླབས་ཕྲེང་ཕྱོགས་མེད་ཀུན་ཏུ་གཡོ་བ་ཅན།༎ རྒྱུད་དོན་ནོར་བུའི་
མན་ངག་སྣོད་ལྡན་སྐྱེས་བུའི་གསོས་སུ་འགྲན་མེད་བསྐལ་པའི་བར་དུ་མི་ཤིགས་
རྡོ་རྗེའི་ཆོས་ཚུལ་འཛིན༎ རྒྱལ་བའི་ལུང་གིས་བསྔགས་པ་འཕྲིན་ལས་ཕ་མཐར་
རྫོགས་པ་ སྨན་ རྒྱལ་ གཉིས་ པ་ ཡོན་ ཏན་ མགོན་ ཞེས་ གྲགས་ པའི་ མགོན་ དེས་
སྐྱོངས༎ འགལ་འདུར་འཛིན་པའི་ལུགས་ནི་མ་གྱེས་ཤིང་།། མཁས་བླུན་ཇི་
བཞིན་དབང་པོ་རྣོ་བརྟུལ་མིན༎ མན་ངག་ཟབ་མོའི་བརྒྱུད་པ་ཙམ་གྱིས་དབྱེ༎
མིག་འབྲས་ དང་ མཚུངས་ བྱང་ཟུར་ རྣམ་ གཉིས་ རྒྱལ།། ལུགས་གཉིས་ཟབ་
གསང་རྒྱ་ མཚོ་ཆེན་པོ་ཡི།། འགྱིང་ལས་ཐོན་པ་ མན་ངག་ རིན་ ཆེན་ གཏེར༎
བདག་ལ་སྩོལ་མཛད་བཤེས་གཉེན་དམ་པས་གཙོས༎ མཚན་ལྡན་སྐྱེས་བུ་གང་
དེར་གུས་ཕྱག་བགྱི༎ ཚེ་རིག་ཀུད་ཟླ་ཕྱེ་མར་བརླག་པ་རྣམས༎ གཅིག་ཏུ་ཟླུམ་
མཛད་རཏྣའི་ འཁྲུལ་ ཞགས་འཆང་།། མེ་ ཏྲི་ ཀརྨས་ ཐབས་ མཁས་ རྩལ་ ལས་
བརྙེས༎ མཇལ་བའི་བསོད་ནམས་བདག་ཅག་བསྐལ་བ་ལྡན༎ འདི་ན་བཀའ་
བསྟན་ཀུན་འདུས་གསོ་དཔྱད་བདུད་རྩིའི་ཆུ་གཉེར་ཆེར།༎ མཁས་གྲུབ་བྱེ་བས་
མན་ངག་ཟབ་གསང་རྣམ་མང་ཉལ་འགྲོའི་ཀླུང་། གཟུ་བོའི་བློ་ཡིས་དཔྱད་
བཟོད་གང་དག་ཚིག་གིས་ལམ་དྲངས་ནས༎ ངོ་མཚར་གཏམ་གྱི་རོལ་མཚོས་བློ་
ལྡན་དགྱེས་པའི་དགའ་སྟོན་བྱ།༎ ཅེས་ཚིག་གིས་སྒོ་དབྱེས་ཏེ༎ འདིར་སྨན་
རྩིས་མཁས་དབང་མཁྱེན་རབ་ནོར་བུ་མཆོག་གིས་ཕྱོགས་བསྒྲིགས་གནང་བ་ཕྱི་
མ་འཕྲིན་ལས་རྒྱུད་ཀྱི་རྩ་ཆུའི་ལྷན་ཐབས་ཀྱི་དོན་བཤད་པ་ལ་གསུམ་སྟེ། ཀླད་
དོན་དང་། གཞུང་དོན། མཇུག་དོན་ནོ༎

198
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
དང་པོ། གཞུང་མཚན་དང་མཆོད་པར་བརྗོད་པ།
དང་པོ་མཚན་བསྟན་པ་དང་། མཆོད་པར་བརྗོད་པའོ༎ དང་པོ་དཔལ་
ལྡན་རྒྱུད་བཞིའི་ཡ་གྱལ་ཕྱི་མ་འཕྲིན་ལས་རྒྱུད་ཀྱི་རྩ་ཆུ་བརྟག་པ་ལ་ལྷན་ཐབས་
སམ་མན་ངག་གནད་ཀྱིས་ཁ་བསྐངས་བ་བསྟན་པ་མཚན་སྨོས་པའོ༎ གཉིས་པ་
ནད་རྣམས་ཀུན་གྱི་སྤྱི་རྒྱུ་མ་རིག་པ་ཞེས། བཤད་རྒྱུད་ལས། ནད་རྣམས་ཀུན་
གྱི་རྒྱུ་ནི་གཅིག་པུ་སྟེ༎ བདག་མེད་དོན་མ་རྟོགས་པས་མ་རིག་ཅེས་གསུངས་པ་
ལྟར། དོན་དམ་པར་གཟུགས་ནས་རྣམ་མཁྱེན་བསྡུས་པའི་དངོས་པོ་ཐམས་
ཅད་བདག་ མེད་ པའི་ རང་ བཞིན་ཁོ་ ན་ ལས་ མ་འདས་ཀྱང་། ཀུན་རྫོབ་ ཏུ་
འཁྲུལ་པས་སླད་པ་ལ་བརྟེན་ནས་བདག་ཏུ་བཟུང་བས་དེའི་དོན་མ་ཤེས་ཤིང་།
དེ་ལྟར་མ་ཤེས་པས་ན་བདག་འཛིན་དང་ལྷན་ཅིག་ཏུ་སྐྱེས་པའི་མ་རིག་ནས་
ཡོངས་སུ་གྲུབ་པའི་མི་དགེ་བ་དེ་ཉིད་ཡིན་ཏེ། སམྦུ་ཊར། རྣམ་རྟོག་མ་རིག་
ཆེན་པོ་སྟེ། འཁོར་བའི་རྒྱ་མཚོར་ལྷུང་བྱེད་ཡིན༎ རྣམ་རྟོག་དེ་དང་བྲལ་བས་
ན། ཁྱོད་ནི་རྟོག་མེད་མྱ་ངན་འདས༎ ཞེས་པ་ལྟར་རོ།༎། རྒྱུ་མ་རིག་པ་དེ་ཉིད་
ལས་སྐྱེས་པའི་འབྲས་བུ་མི་དགེ་བ་རྣམ་འགྱུར་གྱི་རླུང་མཁྲིས་བད་ཀན་གསུམ་རྒྱུ་
མཐུན་གྱི་འབྲས་བུ་དེ་ཙམ་མ་ཟད་མཐར་ཐུག་རྣམ་མཁྱེན་གྱི་གོ་འཕང་གི་སྒོ་
བཀག་པ་གདོན་མི་ཟའོ།༎ དེ་ལྟར་རྒྱུ་འབྲས་ཀྱི་ནད་དེ་དག་སེལ་བར་ནུས་པ་ནི་
སྨན་པའི་ཆེ་མཆོག་གི་གཙོ་པོ་སྟེ། མཚན་བརྗོད་ལས། སྨན་པ་ཆེ་མཆོག་གཙོ་
བོ་སྟེ༎ ཟུག་རྔུ་འབྱིན་པ་བླ་ན་མེད་ཅེས་གསུངས་པ་ལྟར། བདེ་གཤེགས་སྨན་
པའི་རྒྱལ་པོ་མགོན་པོ་བླ་ན་མེད་པ་སྟེ་གོང་ན་མེད་པ་གང་དེ་ལ་བདག་གིས་
བཅོས་མ་ མིན་ པར་ སྐུ་ དངས་ པའི་ དད་ པ། གསུང་ ཡིད་ ཆེས་ ཀྱི་ དད་ པ།
ཐུགས་འདུན་པས་དད་པ་ཏེ་གུས་པས་བཏུང་ནས་ཞེས་བསྒྲིགས་པ་པོས་མཆོད་
པར་བརྗོད་པའོ༎

199
གཉིས་པ། དབང་བོའི་སྒོ་ལས་ནད་ངོས་བཟུང་བ།
གཉིས་པ་གཞུང་དོན་ལ་གསུམ་སྟེ། དཔལ་ལྡན་གསོ་བ་རིག་པའི་རྒྱུད་ཕྱི་
མ་འཕྲིན་ལས་ཀྱི་རྒྱུད་ལས་རྩ་ཆུའི་ལྷན་ཐབས་ཀྱི་ཚུལ་དུ་བཀོད་པ། མྱང་གིས་
མདོ་རྩ་ ཞེས་ པའི་ མཛད་ པ་ པོ་ དང་ ཁུངས་ བཤད་ རྒྱས་ པར་ མ་ མཇལ་ ཡང་།
མཁས་པ་ཁག་གཅིག་གིས་ཞལ་རྒྱུན་ལྟར་ན། མྱང་ཞེས་པའི་དོན་ནི་བོད་དུ་
འདོད་ཡོན་ སྤུངས་བའི་ རི་ བོ་ ཆེ་ ཡི་ རྩེ་ མོ་ ན་ ཨོ་ རྒྱན་ ཆེན་ པོ་རྗེ་འབངས་དང་
བཅས་པས་ས་གཞི་བྱིན་རླབས། དེའི་དུས་སུ་ལྷ་དབང་བརྒྱ་བྱིན་གྱིས་བདུད་རྩི་
བུམ་པ་གང་ཨོ་རྒྱན་རིན་པོ་ཆེ་ལ་ཕུལ་ནས་ལྷའི་བདུད་རྩིས་རོ་མྱང་དུ་གསོལ་
ཞུས་པ་དང་སློབ་དཔོན་གྱི་བྱིན་གྱིས་རླབས། རྗེ་འབངས་ཉེར་ལྔ་ལ་བདུད་རྩི་
སྐྱེས་ཏེ་རིགས་ཀྱི་བུ་ལྷའི་བདུད་རྩིའི་རོ་མྱང་བར་བྱའོ་གསུངས་པས་རྒྱུ་མཚན་དེ་
ལ་བརྟེན་ནས་ཡུལ་གྱི་མིང་ལ་མྱང་ཞེས་གདགས་པའོ།༎ ཤིན་ཏུ་བཀྲ་ཤིས་པའི་
གནས་དེ་རུ་རྗེ་བཙུན་གཡུ་ཐོག་པ་ཆེན་པོས་སུམ་སྟོན་ཡེ་ཤེས་གཟུངས་སོགས་
དོན་དུ་རྒྱུད་བཞིའི་བཤད་ཁྲིད་གནང་བ་དང་། རྒྱུད་ལ་གསེར་མཆན། ཟོང་
མཆན་བཏབ། གསོ་དཔྱད་ལ་ཤིན་ཏུ་མཁས་པའི་བུ་སློབ་མང་པོ་བྱུང་བ་བཞིན།
ཕལ་ཆེར་ གཡུ་ ཐོག་ པས་ རྒྱུད་ བཞི་གསུངས་ སྐབས་ཐུན་ མིན་ རྩ་ ཆུ་ མན་ ངག་
དཀའ་མཆན་རྣམ